
ИНФОРМАЦИЯ ЗА ПРОЕКТА
1.1.
Проект „Спортен комплекс за тенис в УПИ VII, кв. 82, гр. Нова Загора, общ. Нова Загора”

Финансиране на проекта

Проектът се финансира по „Програма за развитието на селските райони 2014 – 2020 г.“, приоритетна ос „Подкрепа за местно развитие по LEADER (ВОМР – водено от общностите местно развитие), процедура „МИГ-Нова Загора_Инвестиции в създаването, подобряването или разширяването на всички видове малка по мащаби инфраструктура“, Договор за предоставяне на безвъзмездна финансова помощ на Община Нова Загора № BG06RDNP001-19-164-0003-C01/06.04.2020 г. 
Цели на проекта

Спортният комплекс, обект на интервенция по проекта, се ползва от спортни клубове, възпитаници на различните училища и граждани от всички възрастови групи. Понастоящем, жителите на територията на МИГ – Нова Загора са принудени да тренират любимия си спорт в амортизирана и морално остаряла спортна база. Незадоволителното ѝ състояние затруднява реализирането на самите спортни дейности и налага предприемането на спешни мерки, които да доведат до нейното разширяване и модернизиране.

Проектът предвижда изграждане на спортен комплекс за тенис в централната част на град Нова Загора, състоящ се от три игрища за тенис за учебно – тренировъчна дейност и спомагателна спортна сграда с трибуни за наблюдение. Реализирането на проекта цели да подобри местната спортна инфраструктура като база за развитие на спортни таланти, да осигури по – добри условия за активен и здравословен живот за жителите на града, да допринесе за подобряване на външната среда за развитието им, изграждането на личностно достойнство, дисциплина, отборен дух и мотивация.

Заложените в проекта конкретни цели кореспондират с целите на процедурата – „Подобряване на физическата среда в обектите и съоръженията за реализиране на услугите в сферата на образованието и социалните грижи, науката и културата, водоснабдяването и канализацията, енергоснабдяването, телекомуникациите, транспорта, благоустройството, физическата култура, спорта и отдиха“; Цел 3. „Подобряване на качеството на живот на местните жители и разнообразяване на възможностите за трудова заетост“, Приоритет 3.1. „Повишаване на качеството на живот, обновяване на селищата и развитие та инфраструктурите, стимулиране на устойчивата и качествена заетост“ към Стратегията на ВОМР на МИГ – Нова Загора. Проектът ще допринесе и за изпълнението на специфичните цели „Подобряване на достъпа на населението до социални услуги и услуги, свързани със свободното време и отдиха“ и „Подобряване на облика на населените места на територията“ от СВОМР. Всички те кореспондират и с общата цел на Мярка 7.2. – насърчаване социалното приобщаване, намаляване на бедността и икономическото развитие в селските райони.
1.2.
Предвиждания на инвестиционния проект
Инвестиционният проект предвижда изграждането на спортен комплекс за тенис, състоящ се от три игрища за тенис за учебно – тренировъчна дейност и спомагателна спортна сграда с трибуни за наблюдение. Игрищата са предвидени за игра на открито, оградени с предпазна ограда и защитна мрежа от всички страни, разположени в центъра на имота. В югзападния ъгъл на имота се предвижда изграждането на спомагателната сграда, която ще бъде разположена на необходимите отстояния от имотните граници и от съседни сгради.

Имотът ще бъде ограден с ажурна ограда с Н=3м по източна и западна граници. От север има съществуваща висока плътна ограда. Спортният комплекс ще има два входа – един откъм ул. „П. Енев“, където ще се намира и главният вход на сградата, и един откъм ул. „Цар Иван Асен“ пряко към тенискортовете /в най – западния ъгъл на имота/. От юг има съществуваща непрекъсната ограда с плътна част около метър и ажурна до два метра, която ще се използва и в нея ще бъде отворен вход към имота.

Спомагателната спортна сграда е симетрична, с извити стени и форма, инспирирана от шарката на тенис топка. Главният вход се намира от юг откъм „Петко Енев“, а другите два ще бъдат ориентирани на север откъм тенис кортовете. При влизане през главния вход се зоваваме в коридор, който води в три посоки. Левият коридор води към помещението за треньора, което разполага със собствен санитарен възел. Десният коридор води към лекарски кабинет, оборудван съгласно изискванията с чакалня и санитарен възел. Непосредствено до него ще бъде разположено и складово помещение. Продължавайки направо по коридора стигаме то тоалетните за посетители /мъжка и женска/, пригодени за лица с увреждания. Съблекалните за трениращи /съответно мъжка и женска/ ще бъдат разположени от двете страни по протежение на коридора и са с общ капацитет от 30 състезатели. Те ще бъдат оборудвани с шкафчета и пейки за преобличане, като към всяка ще има самостоятелна самостоятелна тоалетна с предверие с мивка и баня с необходимия брой душове. В края на коридора ще се достига до остъклена зона за наблюдение, релакс и експозиции, която е със северно изложение и има пряк поглед към самите тенис кортове. Достъпът до тях ще се осъществява през два допълнителни входа. От север ще се намира стълбата /от кота терен до кота +1,80/, която води към второто ниво на сградата, където са и самите трибуни за наблюдение.

Във вътрешните помещения на сградата е предвидена изкуствена вентилация. Отоплението и климатизацията се предвиждат с VRV система.

Проектираните тенис кортове ще бъдат три на брой, разположени успоредно на имотните граници, с разстояние по между им 4,5 м. Те ще имат стандартни размери, отговарящи на изискванията и създаващи оптимални условия за игра на трениращите.

Паркоместата ще бъдат осигурени в общински паркинги в непосредствена близост. Съгласно Наредба за планиране и проектиране на комуникационно – транспортните системи на урбанизираните територии – таблица 2, т. 20, необходимите паркоместа за обекта са 22.
Инвестиционният проект – предмет на поръчката, е приложен в Документацията за настоящата обществена поръчка.

2. ЦЕЛИ НА НАСТОЯЩАТА ОБЩЕСТВЕНА ПОРЪЧКА И ОЧАКВАНИ РЕЗУЛТАТИ ОТ НЕЙНОТО ИЗПЪЛНЕНИЕ
2.1.
Цели

Основна цел:
· Осигуряване на качествено и законосъобразно строителство за изграждане на Спортен комплекс за тенис в УПИ VII, кв. 82, гр. Нова Загора, общ. Нова Загора като обект с висока значимост за подобряване на достъпа на населението до услуги, свързани със свободното време и отдиха в гр. Нова Загора, развитие на общинската спортна инфраструктура на Община Нова Загора, и основен фактор за успешната реализация на проект „Спортен комплекс за тенис в УПИ VII, кв. 82, гр. Нова Загора, общ. Нова Загора”, съгласно условията и изискванията на българското законодателство, Програма за развитието на селските райони 2014 – 2020 г. и съпътстващите я документи, и за постигне интегриран подход при реализирането на инвестициите за развитие на Община Нова Загора.
Непосредствена цел:
· Прозрачен и законосъобразен избор на независим изпълнител, притежаващ професионална квалификация и практически опит, за законосъобразното, качественото и срочно изпълнение на строително-монтажните работи, за гарантиране на успешното въвеждане в експлоатация на изградения строеж.

2.2.
Очаквани резултати

· Ефективно, законосъобразно, качествено и срочно изпълнение на строително – монтажните работи за изграждане на Спортен комплекс за тенис в УПИ VII, кв. 82, гр. Нова Загора, общ. Нова Загора;

· Създадени предпоставки за успешната реализация на проект „Спортен комплекс за тенис в УПИ VII, кв. 82, гр. Нова Загора, общ. Нова Загора”, съгласно условията и изискванията на българското законодателство, Програма за развитието на селските райони 2014 – 2020 г. и съпътстващите я документи, и за постигне интегриран подход при реализирането на инвестициите за развитие на Община Нова Загора.
3. ОБХВАТ НА НАСТОЯЩАТА ОБЩЕСТВЕНА ПОРЪЧКА

3.1.
Предмет на обществената поръчка

Предметът на настоящата обществена поръчка е: „Избор на изпълнител за извършване на СМР по проект „Спортен комплекс за тенис в УПИ VII, кв. 82, гр. Нова Загора, общ. Нова Загора“.
3.2.
Обхват на обществената поръчка - описание
В изпълнение на Договора за строителство се предвижда Изпълнителят по Договора да извърши следните дейности:

· Законосъобразно, качествено и срочно започване, изпълнение и завършване на строителството, включително доставка на строителни продукти, механизация, работна сила и всякакви услуги и дейности, необходими за изпълнение на строителството в съответствие с техническите спецификации и инвестиционните проекти, съгласно Закона за устройство на територията (ЗУТ) и подзаконовите нормативни актове по прилагането му, всички други действащи нормативни документи, Договора за изпълнението на обществената поръчка, и правилата на Програма за развитието на селските райони 2014 – 2020 г.;

· Получаване на всички необходими становища и разрешения, необходими за извършване на неговата работа, съгласно българското законодателство;

· Своевременно съставяне на актовете и протоколите по време на строителството в съответствие с изискванията на чл. 163, ал. 2, т. 3 от ЗУТ;

· Съхраняване и предоставяне при поискване от останалите участници в строителството или от контролен орган на строителните книжа, заповедната книга на строежа по чл. 170, ал. 3 от ЗУТ, актовете и протоколите, съставени по време на строителството, и друга техническа документация по изпълнението на строежа;

· Доставка, монтаж и пуск на оборудване;

· Изготвяне на екзекутивна документация съгласно чл. 175 от Закона за устройство на територията и кадастрални заснемания на обекта в необходимия обхват за изпълнение задълженията на Възложителя, произтичащи от чл. 54а, ал. 2 от Закона за кадастъра и имотния регистър;

· Изготвяне на инструкции за експлоатация и експлоатационна подръжка на монтираното оборудване;

· Проби и изпитвания при завършване на строителните и монтажните работи, където е необходимо;

· Съдействие при организирането и провеждането на необходимите 72-часовите проби при експлоатационни условия на монтираното оборудване, където е необходимо;

· Отстраняване на всички констатирани дефекти в рамките на гаранционния срок;

· Изпълнение на административните изисквания съгласно приложимата нормативна уредба и правилата на Програма за развитието на селските райони 2014 – 2020 г.
3.3
Местоположение и териториален обхват

УПИ VII, кв. 82, гр. Нова Загора, общ. Нова Загора.
3.4.
Приложимо законодателство и документи

При изпълнение на задълженията си по настоящата обществена поръчка Изпълнителят следва да спазва изискванията на:

· Действащото българско законодателство и в частност на:

· Закон за обществените поръчки (ЗОП);

· Закон за противодействие на корупцията и за отнемане на незаконно придобитото имущество (ЗПКОНПИ);

· Закон за устройство на територията (ЗУТ);

· Закон за камарата на строителите (ЗКС);

· Закон за интеграция на хората с увреждания (ЗИХУ);

· Закон за признаване на професионални квалификации (ЗППК);

· Закон за авторското право и сродните му права (ЗАПСП);

· Закон за кадастъра и имотния регистър (ЗКИР);

· Закон за геодезията и картографията (ЗГК);

· Закон за техническите изисквания към продуктите (ЗТИП);

· Закон за измерванията (ЗИ);

· Закон за националната акредитация на органи за оценяване на съответствието (ЗНАООС);

· Закон за опазване на околната среда (ЗООС);

· Закон за чистотата на атмосферния въздух (ЗЧАВ);

· Закон за защита от шума в околната среда (ЗЗШОС);

· Закон за управление на отпадъците (ЗУО);

· Закон за енергийната ефективност (ЗЕЕ);

· Закон за здравословни и безопасни условия на труд (ЗЗБУТ);

· Закон за защита при бедствия (ЗЗБ);

· Закон за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС);

· Регламент (ЕС) № 305/2011 на Европейския парламент и на Съвета от 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета;

· ПМС № 119 на МС от 20.05.2014 г. за приемане на национални правила за допустимост на разходите по оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело и рибарство, за финансовата рамка 2014-2020 г.

· Правилник за прилагане на Закона за обществените поръчки;

· Наредба № 4 от 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания;

· Наредба № 1 от 2003 г. за номенклатурата на видовете строежи;

· Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;

· Наредба № 3 от 2003 г. за съставяне на актове и протоколи по време на строителството;

· Наредба за условията и реда за задължително застраховане в проектирането и строителството;

· Правилник за реда за вписване и водене на Централния професионален регистър на строителя;

· Наредба № 1 от 1993 г. за опазване на озеленените площи и декоративната растителност;

· Правила за приемане на земни работи и земни съоръжения;

· Правилник за приемане на земната основа и на фундаментите;

· Наредба № 3 от 1994 г. за контрол и приемане на бетонни и стоманобетонни конструкции;

· Наредба № Із-1971 от 2009 г. за строително-технически правила и норми за осигуряване на безопасност при пожар;

· Наредба № РД-02-20-2 от 2016 г. за проектиране, изпълнение, контрол и приемане на хидроизолационни системи на строежите;

· Правила за приемане на подови настилки;

· Правилник за изпълнение и приемане на мазилки, облицовки, бояджийски и тапетни работи;

· Наредба № 7 от 2004 г. за енергийна ефективност на сгради;

· Наредба № 1 от 2010 г. за проектиране, изграждане и поддържане на електрически уредби за ниско напрежение в сгради;

· Наредба № 4 от 2010 г. за мълниезащитата на сгради, външни съоръжения и открити пространства;

· Наредба № 9 от 2001 г. за качеството на водата, предназначена за питейно-битови цели;

· Наредба № 4 от 2005 г. за проектиране, изграждане и експлоатация на сградни водопроводни и канализационни инсталации;

· Наредба № РД-02-20-1 от 2018 г. за технически правила и нормативи за контрол и приемане на електромонтажните работи;

· Наредба за управление на строителните отпадъци и за влагане на рециклирани строителни материали;

· Наредба № 2 от 2014 г. за класификация на отпадъците;

· Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи;

· Наредба № 11 от 2004 г. за минималните изисквания за осигуряване на безопасността и здравето на работещите при потенциален риск от експлозивна атмосфера;

· Наредба № 12 от 2005 г. за осигуряване на здравословни и безопасни условия на труд при извършване на товарно-разтоварни работи;

· Наредба № РД-02-20-5 от 2016 г. за съдържанието, създаването и поддържането на кадастралната карта и кадастралните регистри;

· Инструкция за създаване и поддържане на геодезически мрежи с местно предназначение;

· Инструкция за нивелация I и II клас;

· Инструкция за трасиране на строителни мрежи;

· Инструкция № РД-02-20-25 от 2011 г. за определяне на геодезически точки с помощта на глобални навигационни спътникови системи;

· Наредба № 2 от 2010 г. за дефиниране, реализация и поддържане на Българската геодезическа система;

· Наредба № РД-02-20-6 от 2016 г. за техническите изисквания за физическа сигурност на строежите;

· Наредба № РД-07/8 от 2008 г. за минималните изисквания за знаци и сигнали за безопасност и/или здраве при работа;

· Наредба № 5 от 1999 г. за реда, начина и периодичността на извършване на оценка на риска;

· Наредба № РД-02-20-1 от 2015 г. за условията и реда за влагане на строителни продукти в строежите на Република България;

· Наредба за съществените изисквания и оценяване съответствието на личните предпазни средства;

· Наредба за съществените изисквания и оценяване съответствието на машини и съоръжения, които работят на открито, по отношение на шума, излъчван от тях във въздуха;

· Наредба за маркировката за съответствие;

· Наредба за единиците за измерване, разрешени за използване в Република България;

· Наредба за средствата за измерване, които подлежат на метрологичен контрол;

· Наредба № 4 от 2006 г. за ограничаване на вредния шум чрез шумоизолиране на сградите при тяхното проектиране и за правилата и нормите при изпълнението на строежите по отношение на шума, излъчван по време на строителството;

· Наредба № 6 от 2005 г. за минималните изисквания за осигуряване на здравето и безопасността на работещите при рискове, свързани с експозиция на шум;

· Наредба № 7 от 1999 г. за минималните изисквания за здравословни и безопасни условия на труд на работните места и при използване на работното оборудване;

· Наредба № 3 от 2001 г. за минималните изисквания за безопасност и опазване на здравето на работещите при използване на лични предпазни средства на работното място;

· Наредба № 3 от 2005 г. за минималните изисквания за осигуряване на здравето и безопасността на работещите при рискове, свързани с експозиция на вибрации;

· Наредба за реда за изграждане, поддържане и използване на колективните средства за защита;

· Българските държавни стандарти (БДС) в областта на проектирането и строителството, както и стандартите, въвеждащи хармонизирани стандарти.

· Програма за развитието на селските райони 2014 – 2020 г. и съпътстващите документи във връзка с нейното изпълнение;

· Договор за безвъзмездна финансова помощ, сключен между Държавен фонд „Земеделие“ и Община Нова Загора за проект „Спортен комплекс за тенис в УПИ VII, кв. 82, гр. Нова Загора, общ. Нова Загора“.

Ако по време на изпълнението на поръчката настъпи промяна в който и да е от нормативните документи, регламентиращи изпълнението на дейностите – задължение на Изпълнителя, описани в настоящите технически спецификации, Изпълнителят е длъжен да приведе изпълнението в съответсвие с променените разпоредби. През цялото време на изпълнение на поръчката Изпълнителят е длъжен да осъществява това изпълнение съобразно действащото към момента на изпълнението приложимо законодателство на Република България и ЕС.

4. ИЗИСКВАНИЯ КЪМ ИЗПЪЛНИТЕЛЯ ПРИ ИЗПЪЛНЕНИЕ ПРЕДМЕТА НА ПОРЪЧКАТА

4.1.
Изисквания за изпълнение, изпитване и приемане на строително-монтажните работи
Изпълнителят трябва да осигури законосъобразно, качествено и срочно започване, изпълнение и завършване на строителството, включително доставка на строителни продукти, механизация, работна сила и всякакви услуги и дейности, необходими за изпълнение на строителството в съответствие с настоящите технически спецификации и инвестиционните проекти, съгласно Закона за устройство на територията (ЗУТ) и подзаконовите нормативни актове по прилагането му, всички други действащи нормативни документи, Договора за настоящата поръчка и правилата на Програма за развитието на селските райони 2014 – 2020 г.
В рамките на предложената цена за изпълнението на настоящата поръчка, независимо дали са изрично посочени или не в количествено – стойностната сметка, Изпълнителят трябва да извърши следните работи:

· Подготовка на строителната площадка и Временно строителство, вкл. почистване от растителност и отпадъци, подготовка на терена (временна вертикална планировка), изграждане на офиси за нуждите на Изпълнителя и на Строителния надзор, складове, ограждения, санитарно-битови помещения, външни връзки (временно водоснабдяване и временно електрозахранване), временно осветление, временна сигнализация и др., в съответствие с действащите нормативни изисквания и проектните решения в ПБЗ, и поддръжка на същото през целия срок на строителството;
· Охрана на обекта за целия срок на изпълнение на строителството до подписването на Констативен акт за установяване годността за приемане на строежа (Акт образец 15 от Наредба № 3 за съставяне на актове и протоколи по време на строителството), почистване на площадката от сняг, строителни и битови отпадъци и своевременното им извозване извън строителната площадка на регламентираните за целта места;
· Строителство на обекта (Основно строителство) в неговата цялост, както е предвиден в проектната документация и в тези Спецификации, включително всички инсталации и съоръжения, по начин, при който да бъде получено от Възложителя Удостоверение за въвеждане в експлоатация в съответствие с нормативните изисквания;
· Спазване по време на строителството на всички нормативни изисквания за осигуряване на здравословни и безопасни условия на труд и за пожарна безопасност на строежа, и на всички приложими екологични норми, норми за прах, шум, замърсяване, охрана, осветление, организация на движението и други приложими норми към обекта;
· Премахване на всякакво временно строителство и отпадъци след приключване на строителството, и дейности по рехабилитация на засегнатите от строителството територия и съоръжения, вкл. извън строителната площадка, ако има такива.

Строително-монтажните работи трябва да се подготвят, изпълняват, проверяват и приемат в съответствие с предписанията в проектната документация, изискванията на тези Спецификации, приложимите наредби и други нормативни актове, изискванията на приложимите ПИПСМР (Правилници за изпълнение/извършване и приемане на строителни и монтажни работи), действащите национални стандарти, изискванията и указанията на производителите на строителните продукти.
В случай на работи, за които липсват нормативни документи с изисквания за изпълнение и приемане, ще се спазват изискванията, посочени в проектната документация, инструкциите и указанията на производителя на материалите (където е приложимо) и стандартите, обичайни за бранша. Стандартите на изработката и материалите трябва да бъдат най-добрите за съответния вид и да са в съответствие със стандартите, както са указани в Проекта. Ако в Проекта не е направено описание за някой тип работа, материал или производствен артикул, те трябва да бъдат в съответствие с последните издания на инженерната практика в отрасъла и правилата на водещите стандарти, респективно със съответните Държавни нормативни документи, и подлежат на одобрение от Възложителя и Строителния надзор в разумен срок преди влагане. При необходимост, Възложителят и Строителният надзор ще дават указания относно правилата за изпълнение и приемане на работите.

Във всички случаи, когато са цитирани в проектите международни, национални или отраслови стандарти, на които трябва да отговарят строителните продукти, изпълнението на СМР и изпитването, ще се прилагат актуалните последни издания на съответните стандарти и технически норми, освен когато е посочено друго в Договора. Прилагане на специфични национални или регионални стандарти от други държави и региони ще подлежи на предварителна оценка и одобрение от Възложителя и Строителния надзор за еквивалентност на действащите такива на територията на Република България и обекта.
Некачествени са работите, които не отговарят на изискванията, указани в проекта, Техническите спецификации, действащи нормативни документи или общоприети технически стандарти. При несъответствие в изискванията, предимство имат изискванията за завишено качество. Некачествено извършени работи не подлежат на приемане. Изпълнителят ще бъде длъжен да извършва за своя сметка всички работи по отстраняване на виновно допуснати грешки, недостатъци и други дефекти, дължащи се на некачествено изпълнение на договорираните видове работи.

Завършването на определена работа и заплащането за нея не освобождава Изпълнителя от неговите задължения относно качеството на извършените СМР и вложени строителни продукти до момента. Независимо от междинни изпитвания и предходни плащания нито една работа няма да се счита за окончателно приета до подписване на протокола за приемане и предаване на изпълнението на Договора за обществената поръчка.

В хода на изпълнение на строителството, преди началото на всеки вид работа Изпълнителят ще представя своевременно за одобрение на Възложителя предложение за технология на изпълнение и за предвидените за влагане строителни продукти (когато е приложимо). Изпълнителят няма право да започне изпълнението на никаква работа, преди да е получил одобрението на Възложителя на технологията и строителните продукти за тази работа.
При наличие на нормативно-технически документи и стандарти за съответните дейности, същите могат да бъдат цитирани в съответната технология с посочване на конкретните точки, раздели и приложими избрани варианти (когато има такива) за всяка операция. При поискване от Възложителя, Изпълнителят е длъжен да му предостави за запознаване копия на съответните документи в частта им, отнасяща се до съответното предложение за технология, или да ги включи в предложението. При цитиране на спецификации или технически изисквания, или указания на Производителя, които не са публични, задължително се прилагат техни копия. За всички документи на трети лица, Изпълнителят трябва да спазва изискванията на приложимите норми за защита на авторски права и права на интелектуална собственост.
Изпълнителят ще носи отговорност за съставяне на актуален списък на всички действащи нормативни актове и ПИП СМР, имащи отношение към строителството на обекта, включително идентифициране на по-строги изисквания в проекта и/или изисквания на Производителите и приложимите стандарти. Списъкът ще се изготви преди започване на строителството и след това ще подлежи на периодично актуализиране. Изпълнителят ще носи отговорност за познаване, доставка на актуални копия, периодично актуализиране, информираност на персонала и спазване на действащите норми, изискванията на Договора и проекта, стандартите и наръчниците и указанията на производителите на оборудване и материали.

Изпълнителят ще осигури на обекта оборудване, инструменти и механизация, които ще са ефективни и подходящи за изпълняваните работи с необходимото качество и количество за изпълнение на Графика за изпълнение на стротелството. Изпълнителят следва да използва само механизация в добро техническо състояние, както и с такива мащаб и вид, които позволяват доброто изпълнение на различните дейности, в рамките на определения срок. Когато, според мнението на Възложителя или Строителния надзор механизацията е в лошо техническо състояние и не може да осигури задоволително изпълнение или е неподходяща за работата, Възложителят или Строителният надзор може да наредят на Изпълнителя да прекрати използването на даден елемент от механизацията и незабавно да предостави подходяща друга машина. Ако оборудването на Изпълнителя не е ефективно или подходящо, или е недостатъчно, Възложителят може да изиска осигуряването на допълнителни ресурси, и Изпълнителят ще бъде длъжен да се съобрази, с цел изпълнение на Графика за изпълнение на стротелството.

Всички постоянни работи трябва да бъдат изпълнени в съответствие с одобрените работни чертежи и размерите, отбелязани върху тях, и не по размери, премерени от тези чертежи.

Изпълнителят ще поддържа по време на изпълнение на обекта копие от одобрения инвестиционен проект, върху което ще отразява ежедневно всички съгласувани от участниците в строителния процес несъществени отклонения от одобрения проект и действителното състояние/местоположение на изпълнените работи. Никоя променена работа няма да се изпълнява, без да е предварително отразена в заповедната книга на строежа и съгласувана от Техническия ръководител от страна на Изпълнителя, от представител на Строителния надзор с необходимата според случая квалификация, от проектанта на съответната проектна част и от Възложителя.

След фактическото завършване на строежа, при подготовка за предаване на обекта, Изпълнителят ще изготви екзекутивна документация, отразяваща несъществените отклонения от съгласуваните проекти, на основата на проектната документация, записите в заповедната книга, изработените допълнително или актуализирани проектни документи и чертежи, вкл. и отбелязаните на тях промени при изпълнение на СМР. При комплектоване на екзекутивната документация, на нея ще се посочат всички извършени промени и обясненията за тях. На официалното хартиено копие на актуализиране ще подлежат само тези документи и чертежи, на които се налагат промени с оглед на изпълнените СМР, а останалите ще се приложат без изменение. Окончателната екзекутивна документация трябва да бъде заверена от участниците в строителния процес според нормативните изисквания.

4.2.
Строителни продукти, предназначени за влагане в строителството
Строителните продукти, предназначени за трайно влагане в строежа, трябва да бъдат годни за предвижданата им употреба, да удовлетворяват основните изисквания към строежите в продължение на икономически обоснован период на експлоатация и да отговарят на съответните технически спецификации и националните изисквания по отношение на предвидената употреба. Характеристиките им трябва да бъдат подходящи за вграждане, монтиране, поставяне или инсталиране при проектиране на сградите и техните обновявания, ремонти и реконструкции.

По смисъла на Регламент № 305

„строителен продукт” означава всеки продукт или комплект, който е произведен и пуснат на пазара за трайно влагане в строежи или в части от тях и чиито експлоатационни показатели имат отражение върху експлоатационните характеристики на строежите по отношение на основните изисквания към строежите;

„комплект” означава строителен продукт, пуснат на пазара от един - единствен производител, под формата на набор от най - малко два отделни компонента, които трябва да бъдат сглобени, за да бъдат вложени в строежа;

„съществени характеристики” означава онези характеристики на строителния продукт, които имат отношение към основните изисквания към строежите;

„експлоатационни показатели на строителния продукт" означава експлоатационните показатели, свързани със съответните съществени характеристики, изразени като ниво, клас или в описание.

Редът за прилагане на техническите спецификации на строителните продукти трябва да е в съответствие с Регламент № 305, чл. 5, ал. 2 и 3 от Закона за техническите изисквания към продуктите и Наредбата за съществените изисквания към строежите и оценяване на съответствието на строителните продукти. Строителните продукти трябва да се влагат в строежа въз основа на съставени декларации, посочващи предвидената употреба и да се придружават от инструкция и информация за безопасност на български език. Декларациите са:

декларация за експлоатационни показатели съгласно изискванията на Регламент (ЕС) № 305/2011 и образеца, даден в приложение III на Регламент (ЕС) Ns 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ";

декларация за характеристиките на строителния продукт, когато той не е обхванат от хармонизиран европейски стандарт или за него не е издадена Европейска техническа оценка. При съставена декларация за характеристиките на строителен продукт не се нанася маркировката „СЕ";

декларация за съответствие c изискванията на инвестиционния проект когато строителните продукти са произведени индивидуално или по заявка, не чрез серийно производство, за влагане в един единствен строеж.

Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

Всички строителни продукти, предназначени за влагане в строителството и за монтаж на обекта, трябва да са нови, неупотребявани и с доказан произход.

Всички доставки на строителни продукти, предназначени за влагане в строителството, трябва да са снабдени с надлежна документация за произход и качество, вкл. за изпитване за съответствие с приложимите изисквания. Съответните документи трябва да се предоставят на Възложителя и Строителния надзор за одобряване преди влагане на съответните продукти в строителството. Документите трябва да отговарят на нормативните изисквания.

Възложителят може да поиска допълнително изпитване на важни за качеството на обекта продукти, с цел проверка на съответствието им. При доказване на несъответствие, изпитванията ще продължат с други партиди или с алтернативни продукти до получаване на статистически удовлетворителен резултат.

По отношение на строителни разтвори, както и на предварително изготвени/заготвени в заводски условия едрогабаритни и/или носещи конструктивни метални елементи, Възложителят ще има право да поиска, а Изпълнителят е длъжен да уреди с доставчиците, инспектиране на съответните производствени бази, с цел проверка на условията за производство, използваните суровини и програмите за качество при производството. При поискване такива инспекции ще се извършват предварително, преди одобряването на доставчиците, но могат да се правят и впоследствие, с цел верифициране на съответствието на конкретните доставяни строителни продукти.
Всички доставки трябва да отговарят на предписаните в проекта по вид и качество, и на предложените в офертата, като при възникване на необходимост от промяна по целесъобразност, същата трябва да се одобри предварително от Възложителя и Строителния надзор по предвидения в законите и в договора ред.
Всички доставки ще се складират по начин, съответстващ на предписания от производителите на съответните суровини, материали и оборудване, или по такъв начин, при който да се изключи неблагоприятно въздействие върху доставките от атмосферните условия и дейностите в складовата база и/или на площадката, както и при спазване на мерки за безопасност, и мерки за предотвратяване на инциденти, за да не се допуска въздействие от складираните материали върху населението и персонала. Основното оборудване, ако подлежи на съхранение за по-дълъг период, ще се съхранява в сухи складове при контролирани атмосферни условия, като за целта Изпълнителят при необходимост ще осигури складови площи извън рамките на строителната площадка за негова сметка.
Складирането на суровини и материали на строителната площадки, освен че трябва да става при спазване на горепосочените изисквания, трябва да бъде съобразено с обхвата на работните инструменти и механизацията на Изпълнителя, с организацията на пространството на строителната площадка и с изкопните и други работи в непосредствена близост до складовите зони. При това Изпълнителят ще изготви чрез своя отговорник по ЗБУТ идентифициране на рисковете от инциденти, свързани с въздействие върху изпълнявани работи от инциденти в складовите площи, както и от въздействие върху складовите площи от изпълнявани в близост работи.
Материали или оборудване, които по преценка на Възложителя или Строителния надзор са увредени при транспорта или при съхранението им до степен, която не позволява влагането им в строежа, ще бъдат незабавно заменени, а увредените строителни продукти ще бъдат незабавно изнесени от строителната площадка за сметка на Изпълнителя.

4.3.
Оборудване

Изпълнителят се задължава да представи, за да бъдат одобрени от Възложителя и Строителния надзор преди производството или закупуването и доставката на оборудването, функционални и технически спецификации за всяко изделие от оборудването, включващи в състав:

· Прегледно съдържание и наименование на документацията, позволяващо бърз достъп до необходимите раздели;

· Общо описание на съответното изделие и неговите проектни параметри, включително проектния срок за използване/експлоатация, опис на приложими и ползвани стандарти и спецификации общо за изделието и за отделните елементи, като се посочват съответните раздели или класификации според съответния стандарт или спецификация;

· Функционално описание на изделието и неговите интерфейси, начините на управление (ръчно, дистанционно, автоматично), проектните режими на работа, изискванията към персонала, работещ с изделието, изисквания към околната среда при експлоатация, анализ на режими на отказ на изделието, потенциалните щети и описание на предвидените предпазни мерки, проектна надеждност на изделието за всички проектни функции и режими на работа, както и указания за периодични изпитвания и превантивни мерки, с цел гарантиране на посочената проектна надеждност;

· Подробни технологични, механични и електрически схеми и схеми за функционално управление и автоматизация, с технологични данни и обозначение на всеки елемент, с приложени пояснителни записки и изчисления, обосноваващи функционалната пригодност на продукта;

· Монтажни схеми и изисквания към монтажа и осигуряващите системи на обекта, изисквания към околната среда при монтажа (при необходимост се посочат поотделно за съставните части), описание на последователността на първоначалната подготовка за пускане в експлоатация и първоначалните изпитвания на изделието като отделна машина, включително всичките му функции и режими на работа, аварийни и други сигнализации, вериги за управление и т.н., включително проби/изпитвания и методи за тяхното провеждане;

· Указания (когато е приложимо) за проби/изпитвания на изделието като част от агрегатен комплекс, включително методи за тяхното провеждане;

· Описание на обхвата, периодичността и изискванията към техническото обслужване (на цикъл, на смяна/ден, на седмица/месец или друг интервал и/или според показанията и алармите на КИПиА на изделието) и плановите профилактични ремонти,  включително указания за честота на подмяна и вид на необходимите консумативи и подлежащи на периодична подмяна елементи (преди изтичане на проектния срок на използване на изделието);

· Спецификации на консумативите и подлежащи на периодична подмяна елементи, включително техните търговски марки и техните спецификации по приложими стандарти, с цел възможност за осигуряване (доколкото е приложимо) на алтернативни консумативи и изделия; за всеки един да е посочен начина на разпореждане с отработения консуматив или елемент с оглед на екологичните изисквания, а в случай на опасни вещества – изискванията за тяхното съхранение и правилно ползване за недопускане на инциденти;

· Пълен опис на комплектацията на изделието, вкл. състава на доставяните като готова сглобка части и доставяните поотделно части за монтаж на обекта, доставяните с изделието специални средства за измерване и инструменти, необходими за правилния монтаж и изпитване (доколкото са предвидени в комплекта) и задължително доставяните с изделието ремонтни комплекти от специфични за изделието инструменти (за всички видове ремонти, които могат да бъдат изпълнявани на място) и често подменяни елементи (пълен комплект за първата година на експлоатация);

· Списък на доставяните с изделието инструкции за експлоатация, безопасност, техническо обслужване и ремонт;

· Описание на транспортните опаковки, вкл. размери, тегла, изисквания към транспорта и съхранението преди монтажа.

Възложителят има право да поиска промени на спецификациите, като представи обосновка за функционално несъответствие или несъответствие с изисквания за надеждност или безопасност, или екологични норми, или други изисквания на проекта, тези Спецификации, условията на договора и приложимите технически и административни норми относно проектирането, доставката, монтажа и експлоатацията на изделието.

В случай на използване на опасни вещества, всички необходими специални комплектоващи изделия, необходими за правилното им съхранение и употреба, трябва да са включени в комплекта на изделието и да се доставят с него, освен ако са вече предвидени отделно в одобрената проектна документация и съответно се доставят като отделна позиция от количествената сметка.

Всички доставки на оборудване трябва да отговарят на предписаните в проекта по вид и качество, като при възникване на необходимост от промяна по целесъобразност, същата трябва да се одобри предварително от Възложителя по предвидения в законите и в договора ред.

Преди поръчването на оборудването, изпълнителят трябва да представи за одобряване технически спецификации на оборудването, както е посочено в този документ.

Заедно с оборудването, Изпълнителят ще достави и експлоатационна и ремонтна документация на български език, включително:

· Технически спецификации, декларация за експлоатационни показатели, декларация за характеристиките на строителния продукт, сертификати за качество, протоколи за изпитвания (за одобряване на типа, заводски изпитвания на оборудването и др. доколкото е приложимо) и други документи, обосноваващо качеството и съответствието на оборудването с нормативните изисквания, предписаните стандарти и проекта;

· Инструкции за пуско-наладка (ако е приложимо), експлоатация, техническо обслужване и ремонт.

Оборудването ще се доставя заедно с всички необходими материали и специфични инструменти за неговия монтаж, свързване с мрежите и наладка (кабели, тръби, преходници, специални нестандартни инструменти, тестери и приспособления за монтаж и изпитване и други аксесоари).

4.4.
Проби и изпитвания
Целта на пробите и изпитванията е да се провери изпълнението на строително – монтажните работи и работата на оборудването и системите за съответствие с проекта и Договора за изпълнение на поръчката.

Всички проби и изпитвания ще се провеждат в съответствие с действащите норми, когато има такива, включително ПИП СМР, и изискванията за изпитвания в проектната документация, като ще важат най-строгите изисквания от всички в посочените документи. Когато няма дефинирани изисквания в такива документи, изпитванията ще се провеждат според указанията на Възложителя и Строителния надзор.

Всички проби и изпитвания трябва да са документирани в съответните документи съгласно условията на Договора и да съдържат най-малко:

· Дата на пробата / изпитването;

· Описание на пробата / изпитването;

· Метод на провеждане на пробата / изпитването;

· Резултат от пробата / изпитването;

· Забележки по отношение на отклонения от очакваните резултати;

· Прието/неприето, съобразно съответствието на постигнатите резултати и нормативно установените изисквания / изискванията на инвестиционния проект;

· Подпис на Строителния надзор и Възложителя;

· Забележки.

Всички проби и изпитвания трябва да бъдат планирани така, че Възложителят и Строителният надзор да имат възможност да направят коментар относно планираните изпитвания и да присъстват и контролират извършването на изпитванията. Всички изпитвания трябва да бъдат обявени в съответствие с Условията на договора, като това се отнася и за всяко повторение на изпитванията. Изпитванията винаги трябва да се извършват в присъствието на Строителния надзор и Възложителя, а при необходимост – и на Проектанта.

Изпълнителят, съгласно условията на Договора, трябва да отстрани всички констатирани при изпитванията дефекти, недостатъци и забележки, преди да бъде съставен Констативния акт за установяване годността за приемане на строежа (Акт образец 15 от Наредба 3 за съставяне на актове и протоколи по време на строителството), освен тези, за които лицата, представляващи участниците в строителния процес и подписващи документите за приемане, се съгласят, че могат да се отстранят след приемането на строежа.

Изпълнителят трябва да окаже пълно съдействие на участниците в процеса на провеждане 72-часовите проби при експлоатационни условия на монтираното оборудване.

4.5.
Кадастрално заснемане на обекта

След приключване на работите и съставяне на Констативния акт за установяване годността за приемане на строежа (Акт образец 15 от Наредба 3 за съставяне на актове и протоколи по време на строителството) Изпълнителят трябва да направи кадастрално заснемане на обекта в необходимия обхват за изпълнение задълженията на Възложителя, произтичащи от чл. 54а, ал. 2 от Закона за кадастъра и имотния регистър, и да предаде резултатите на Строителния надзор.
4.6.
Отстраняване на дефекти в гаранционните срокове

След въвеждане на строежа в експлоатация с Удостоверение за въвеждане в експлоатация, започват да текат гаранционните срокове, нормирани според действащата нормативна уредба за различните видове работи, в частност Наредба № 2 за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти, както и гаранционните срокове за доставеното оборудване.
Изпълнителят ще отстранява за своя сметка и без допълнително заплащане всички констатирани дефекти и недостатъци, които се проявят през този период.
4.7.
Безопасност и опазване на околната среда

Изпълнителят ще бъде отговорен за спазване на всички изисквания по осигуряване на здравословни и безопасни условия на труд в съответствие с приложимите нормативни документи, изискванията в проекта и инструкциите на Координатора по безопасност и здраве в рамките на правомощията на последния.

Изпълнителят също така ще бъде отговорен за такава организация на изпълнението на СМР и на строителната площадка, при която да се елиминират рисковете за трети лица. В частност, Изпълнителят ще осигури ограждане и сигнализиране на строителната площадка и други подходящи мерки, които са подробно описани в Плана за безопасност и здраве.

Изпълнителят ще координира своите планове по безопасност с представители на експлоатационните дружества на техническата инфраструктура по отношение на работите, свързани с интерфейси с техни съоръжения.
Изпълнителят ще отговаря изцяло за защитата на съществуващи съоръжения на площадката и около нея, включително пътища и други комуникации, независимо дали са показани на чертежите, освен ако не би могъл да знае за тях при полагане на надлежна грижа. С оглед на посоченото ограничение, Изпълнителят ще носи пълна отговорност за възстановяване на всякакви щети по такива съоръжения, настъпили в резултат на дейността му при и във връзка със строителството.
Изпълнителят ще бъде отговорен за спазване на всички изисквания по опазване на околната среда от неблагоприятни въздействия по време на изпълнението на СМР.

Изпълнителят ще идентифицира възможните неблагоприятни въздействия върху околната среда, съществуващите съоръжения и населението и ще предвиди мерки за ограничаването им до нива, които са допустими според нормативните документи, или по-ниски. Изпълнителят ще обърне внимание на следните аспекти:
· Недопускане на замърсяване с прах извън оградените предели на строителната площадка, като за тази цел Изпълнителят трябва да разполага на обекта със средства за покриване на източници на прах или кал в случай на неблагоприятни атмосферни условия;
· Недопускане на замърсяване на пътищата и улиците от работещите на обекта транспортни средства и строителна механизация, като за целта се предвидят средства за почистване на транспортните средства и механизацията преди напускането на обекта, от характерните за обекта замърсявания. Изпълнителят също така ще бъде отговорен транспортните средства на неговите доставчици да пристигат на обекта в добро състояние и без да предизвикват замърсяване на улици и пътища;
· Ограничаване на шума от изпълняваните работи чрез подходящо ограждане, използване на подходящи технологии и механизация и подходящо планиране на шумните дейности за определени часове на деня и прилагане на мерки за ограничаване на въздействието от тях;
· Ограничаване на въздействието от източници на електромагнитно излъчване, като за целта Изпълнителят ще проверява изправността и съответствието на нормите на неговите машини и инструменти, и изрично ще идентифицира ситуациите, в които е възможно да се използват инструменти и машини, които са потенциален източник на електромагнитни смущения;
· Управление на строителните отпадъци според предписанията на нормативните документи и изискванията на проекта, вкл. подходящо събиране и текущо извозване на отпадъците от строителната площадка.

4.8.
Взаимодействие с Възложителя и Строителния надзор
Контролът на строителството - предмет на обществената поръчка ще се осъществява от Възложителя чрез оторизиран негов представител, наречен Инвеститорски контрол. Функциите, правата и задълженията на Инвеститорския контрол в строителния процес са подробно регламентирани в Договора за изпълнение на поръчката.

Преди началото на изпълнението на Договора за настоящата обществена поръчка Възложителят ще избере по реда на ЗОП Консултант, който ще изпълнява следните функции:
· Строителен надзор по време на строителството в задължителния обхват, регламентиран в ЗУТ и подзаконовите нормативни актове по прилагането му;

· Координатор по безопасност и здраве съгласно разпоредбите на Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи, вкл. изпълнение на всички задължения на Възложителя, предвидени в посочената Наредба.
При взаимоотношенията си с Лицето, упражняващо строителен надзор, Изпълнителят трябва точно да спазва разпоредбите на ЗУТ и съответните подзаконови актове относно строителния надзор и Условията на Договора за строителство, и да изпълнява точно и своевременно инструкциите на Строителния надзор в рамките на правомощията на последния.

Изпълнителят трябва да осигури за Възложителя и Строителния надзор в рамките на своя офис за изпълнението на тази поръчка (обектов офис) две работни места, с необходимите комуникационни средства (компютърна мрежа, интернет-връзка). Възложителят и Строителният надзор няма да заплащат наеми или консумативи за ползване на офиса.

Изпълнителят трябва да осигурява, при поискване от Възложителя и Строителния надзор, всички необходими инструменти за проверка на работите като геодезически инструменти, ролетки, прибори за тестване, термометри т.н., които Изпълнителят ще бъдат длъжен да има на обекта и които трябва да са надлежно калибрирани и сертифицирани. Възложителят (чрез Инвеститорския контрол) ще упражвяна текущ контрол по отношение калибрирането и сертифицирането на тези инструменти и при необходимост ще разпорежда на Изпълнителя корективни действия.

Всякакво друго оборудване и консумативи, необходими на Инвеститорския контрол и Строителния надзор за изпълнението на техните задължения, включително транспортни средства, канцеларски материали и други, ще бъдат осигурени от Възложителя и Строителния надзор за тяхна собствена сметка.

5. КОМУНИКАЦИЯ

Официалната комуникация между Изпълнителя и Възложителя ще се осъществява писмено на посочените в Договора адреси за кореспонденция. Допълнително Възложителят ще информира Изпълнителя за Персонала на Възложителя, като укаже неговите правомощия и данни за контакт.

Цялата писмена кореспонденция трябва да бъде съобразена с утвърдената Система за идентифициране, регистриране и управление на документацията.

6. РАБОТЕН ЕЗИК

Работният език при изпълнение на поръчката е българският език, включително за кореспонденция, документация и при провеждане на работни срещи.

7. ДОКЛАДВАНЕ И ДОКУМЕНТИ
7.1.
Обща информация

В изпълнение на задълженията си по настоящата обществена поръчка, винаги, когато се налага, Изпълнителят следва да изготвя и предоставя:

· Доклади при поява на обстоятелства, които могат да доведат до промяна в срок на Договора за настоящата обществена поръчка;

· Доклади при откриване на нередност или при подозрение за нередност или измама.
Изпълнителят изготвя и представя горепосочените доклади и други документи на български език съобразно утвърдената Система за идентифициране, регистриране и управление на документацията на Възложителя.

7.2.
Доклади при поява на обстоятелства, които могат да доведат до промяна в срок на Договора за настоящата обществена поръчка

Винаги, когато във връзка с Договора за настоящата обществена поръчка, възникнат обстоятелства, водещи до възможно удължаване на срок за изпълнение на дейност по Договора, Изпълнителят трябва в най-краткия възможен срок да изготви и представи на Възложителя доклад, включващ:

· Подробно описание на възникналите обстоятелства;
· Анализ на причините, довели до възникването им;

· Възможни последици за изпълнението на Договора за настоящата обществена поръчка;
· Предложение до Възложителя за действия от страна на Изпълнителя за ограничаване влиянието на възникналите обстоятелства;
· Срок за получаване на отговор от Възложителя по представения доклад, съдържащ изрично одобрение или неодобрение за извършване на предложените действия от Изпълнителя, съобразен със сроковете и условията в Договора за настоящата обществена поръчка;
· Друга информация по преценка на Изпълнителя.

Към доклада задължително се прилагат всички документи, подкрепящи изложената в него информация, с които Изпълнителят разполага.

7.3.
Доклади при откриване на нередност или при подозрение за нередност или измама

При откриване на нередност или при подозрение за нередност или измама, Изпълнителят трябва незабавно да подготви и предостави доклад, който съдържа следната информация:
· Описание на откритата нередност или основания за подозрението за нередност или измама.

Към доклада задължително се прилагат всички документи, подкрепящи изложената в него информация, с които Изпълнителят разполага.
7.4.
Документи при приключване на изпълнението

За приемане на строежа от Възложителя, при съставянето на Констативния акт за установяване годността за приемане на строежа (Акт Образец 15 от Наредба 3 за съставяне на актове и протоколи по време на строителството), Изпълнителят представя:
· Копие на цялата документация - документи, схеми, таблици, протоколи, снимки и други, която Изпълнителят е създал в хода на изпълнение на настоящата поръчка, придружена от подробен опис и класифицирана съобразно утвърдената Система за идентифициране, регистриране и управление на документацията по проекта;

· Екзекутивна документация съгласно чл. 175 от ЗУТ.
· Други документи по преценка на Изпълнителя.

“Този документ е създаден в рамките на Договор № BG06RDNP001-19.164-0003-С01/06.04.2020 г. по Проект BG06RDNP001-19.164-0003-C01 „Спортен комплекс за тенис в УПИ VII, кв. 82, гр. Нова Загора, общ. Нова Загора”, който се осъществява с финансовата подкрепа на Програма за развитие на селските райони 2014-2020 г., съфинансирана от Европейския съюз чрез Европейския земеделски фонд за развитие на селските райони. Цялата отговорност за съдържанието на документа се носи от  Община Нова Загора и при никакви обстоятелства не може да се счита, че този документ отразява официалното становище на Европейския съюз и Управляващия орган на ПРСР 2014-2020 г.”.
Този документ е създаден в рамките на проект „Спортен комплекс за тенис в УПИ VII, кв. 82, гр. Нова Загора, общ. Нова Загора“, който се осъществява с финансовата подкрепа на Програма за “Този документ е създаден в рамките на Договор № BG06RDNP001-19.164-0003-С01/06.04.2020 г. по Проект BG06RDNP001-19.164-0003-C01 „Спортен комплекс за тенис в УПИ VII, кв. 82, гр. Нова Загора, общ. Нова Загора”, който се осъществява с финансовата подкрепа на Програма за развитие на селските райони 2014-2020 г., съфинансирана от Европейския съюз чрез Европейския земеделски фонд за развитие на селските райони. Цялата отговорност за съдържанието на документа се носи от  Община Нова Загора и при никакви обстоятелства не може да се счита, че този документ отразява официалното становище на Европейския съюз и Управляващия орган на ПРСР 2014-2020 г.”.

